શ્રદ્ધાની સાક્ષીથી આપણા જીવનને પ્રેરણાત્મક બનાવવાની નવમી વ્યૂહરચના છે. આપણાં ધર્મ અને શ્રદ્ધાને બીજા ઉપર કદી ઠોકી બેસાડવાં ન જ જોઈએ. ઈસુના સાક્ષી બનીને આપણે જીવનનાં આનંદ અને શાંતિ માણી શકીએ, પ્રગટ કરી શકીએ. પ્રભુ ઈસુના પ્રેમથી પ્રેરાયેલા આપણા જીવનની શાંતિ તથા દિલનો આનંદ બીજાને આપણા તરફ આકર્ષી શકે. બીજાઓ સાથે આપણે પ્રેમ અને આદરથી વર્તીએ ત્યારે આપણે અને બીજા વચ્ચે ઉમળકાભર્યા સંબંધમાં જીવન માણવાનું સુખ છે, આનંદ છે.